CELEX: 32006D0527
Language: mt
Date: 2006-07-27 00:00:00
Title: Deċiżjoni tal-Kummissjoni tas- 27 ta' Lulju 2006 dwar il-finanzjament ta' l-istudji, l-evalwazzjonijiet u l-istimi ta' l-impatt li jkopru l-oqsma tas-sigurtà alimentari, is-saħħa u l-benesseri ta' l-annimali u ż-żutekniki

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1016
            
         DEĊIŻJONI TAL-KUMMISSJONI
   tas-27 ta' Lulju 2006
   dwar il-finanzjament ta' l-istudji, l-evalwazzjonijiet u l-istimi ta' l-impatt li jkopru l-oqsma tas-sigurtà alimentari, is-saħħa u l-benesseri ta' l-annimali u ż-żutekniki
   (2006/527/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju (1), u b'mod partikolari l-Artikolu 20 tagħha,
   Billi:
   
               (1)
            
            
               Taħt id-Deċiżjoni 90/424/KEE tas-26 ta' Ġunju 1990 dwar in-nefqa fil-qasam veterinarju, il-Komunità għandha tieħu jew tgħin lill-Istati Membri biex jieħdu l-miżuri tekniċi u xjentifiċi neċessarji għall-iżvilupp tal-leġiżlazzjoni veterinarja Komunitarja u għall-iżvilupp ta' l-edukazzjoni jew it-taħriġ veterinarju.
            
         
               (2)
            
            
               L-istudji, l-istimi ta' l-impatt kif ukoll l-evalwazzjonijiet sistematiċi u f'waqthom tal-programmi tan-nefqa tagħha huma prijorità stabbilita għall-Kummissjoni Ewropea (KE), bħala mezz ta' kontabilità għall-amministrazzjoni ta' fondi allokati u bħala mod ta' kif tingħata spinta lill-kultura tat-tagħlim tal-lezzjonijiet fl-organizzazzjoni kollha, partikolarment f'kuntest ta' iżjed konċentrazzjoni fuq it-tip ta' tmexxija msejsa fuq ir-riżultati.
            
         
               (3)
            
            
               Sabiex jitwettqu dawn il-ħidmiet, ħarġet sejħa għall-offerti għal kuntratt ta' qafas ta' evalwazzjoni li jkopri l-oqsma ta' politika tas-sigurtà alimentari, is-saħħa u l-benesseri ta' l-annimali, u ż-żutekniki wara proċedura miftuħa matul l-aħħar kwart ta' l-2004.
            
         
               (4)
            
            
               Il-kuntratt ta' qafas intemm fit-18 ta' Ġunju 2005 għal perjodu ta' 24 xahar. Dan il-kuntratt ta' qafas diġà qed jipprovdi tagħrif rilevanti li jservi bħala bażi għat-teħid tad-deċiżjonijiet tal-Komunità.
            
         
               (5)
            
            
               Il-ħidmiet kollha individwali għandhom ikunu soġġetti għal arranġamenti speċifiċi. Kif inhu mfisser fil-kuntratt ta' qafas, dawn il-ftehimiet għandhom jiġu ffirmati bejn il-Kummissjoni u l-kuntrattur magħżul.
            
         
               (6)
            
            
               Il-miżura prevista f'din id-Deċiżjoni taqbel ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
            
         IDDEĊIDIET DAN LI ĠEJ:
   Artikolu Uniku
   L-azzjonijiet deskritti fl-Anness għal din id-Deċiżjoni huma approvati għall-għan tal-finanzjament tagħhom.
   
      Magħmul fi Brussell, nhar is-27 ta' Lulju 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 19. Deċiżjoni kif emendata l-aħħar bid-Deċiżjoni 2006/53/KE (ĠU L 29, 2.2.2006, p. 37).
   
      ANNESS
      
         Qasam: Is-sigurtà alimentari, is-saħħa u l-benesseri ta' l-annimali u ż-żutekniki.
      
         Bażi legali: Id-Deċiżjoni 90/424/KEE tas-26 ta' Ġunju 1990 dwar l-infiq fil-qasam veterinarju
      
         Ħidmiet assenjati: 
      
                  —
               
               
                  Diversi tipi ta' studji u servizzi oħra li jassistu fit-tfassil u t-tħejjija tal-proposti tal-Kummisjoni;
               
            
                  —
               
               
                  Stimi ta' l-impatti/evalwazzjonijiet ex ante;
               
            
                  —
               
               
                  Evalwazzjonijiet interim u ex-post
               
            Studji u servizzi oħrajn li jappoġġjaw it-tfassil u t-tħejjija tal-Politika futura ta' l-UE dwar is-Saħħa ta' l-Annimali (2007-2013) kienu mmirati bħala prijorità fl-Istrateġija 2007 ta' Ppjanar Annwali tal-Kummissjoni l-programmazzjoni ta' dawn l-istudji se tiġi deċiża skond il-konklużjoni u r-rakkomandazzjoni ta' l-Evalwazzjoni Komunitarja tal-Politika dwar is-Saħħa ta' l-Annimali li għaddejja bħalissa.
      
         Approprjazzjoni 2006: 17.04.02- Miżuri oħra fil-qasam veterinarju, tal-benesseri ta' l-annimali u s-saħħa pubblika: EUR 900 000
      
         Baġit: EUR 900 000 għat-tieni sena tal-kuntratt ta' qafas
      
         Għadd ta' azzjonijiet speċifiċi previsti:: Madwar 6
      L-azzjonijiet kollha għandhom ikunu ggvernati minn regoli ta' prokura pubblika komuni: użu skond il-każijiet tal-kuntratt ta' qafas eżistenti.